Ne c'hell ket paouez da sklakenniñ. Dre natur eo d'am soñj, a-viskoazh eo bet hag e vo... Spontet on gant he doareoù ivez. E-kichen ar c'hafe a zo o tommañ ez eus ur voestad  « Ron-ron », o paouez bezañ boulc'het. Un tammig anezhañ 'zo laket en ur volenn hag emañ bremañ Tereza o tañva anezhañ ... Rukunus ... Spontus ... Euzhus ... An tamm gwastell 'zo war an daol 'zo gwall iskis he liv hag he c'hwez. Marteze ez eo unan eus ur vro bell? Nann, kouskoude.  « Gateau Breton ». Aaa,  amañ ez eus un deiziad:  « A consommer de préférence avant: fin Mars 1995. A consommer rapidement après ouverture ». Aet eo an hanter anezhañ dija (gant ar c'hazh sur a-walc'h,...), setu e seblant bezañ mat da zebriñ... Met, memes tra... E c'hwezek ha pevar-ugent emaomp!